Author: Peter
Last saved by: spano
Company: urad

UZNESENIE VLÁDY SLOVENSKEJ REPUBLIKY
č. 
z 
 
k Vývoju slovenskej ekonomiky v mesiacoch január – apríl 2003 a návrhu opatrení na elimináciu rizík vo verejných financiách v roku 2003
 
Číslo materiálu: | 2090/2003-KM
Predkladateľ: | podpredseda vlády a minister financií
Vláda
A.	berie na vedomie
A.1.	Vývoj slovenskej ekonomiky v mesiacoch január – apríl 2003 a návrh opatrení na elimináciu rizík vo verejných financiách v roku 2003;

B.	súhlasí
B.1.	s viazaním výdavkov v rozpočtovej kapitole Štátneho dlhu v sume 2,5 mld Sk,

    B.2.        s vypustením  textu „ a v roku 2003 v sume 300 mil. Sk“ z bodu A.1. uznesenia vlády SR č. 1214 z 19. decembra 2001 k návrhu na realizáciu projektu „Vráťme šport do škôl“;

C.	ukladá 
podpredsedovi vlády a ministrovi financií
C.1.	zníženie príjmov rozpočtových kapitol bez vplyvu na zníženie výdavkov kapitol realizovať len na základe rozhodnutia vlády
              do 31. decembra 2003

ministrovi práce, sociálnych vecí a rodiny

C.2.	presadzovať v správnych radách Národného úradu práce a Sociálnej poisťovne  neprekročenie výdavkov schválených v ich rozpočtoch na rok 2003, vrátane výdavkov na správne fondy a aktívnu politiku trhu práce 
              do 31. decembra 2003
C.3.	nenavrhnúť v roku 2003 zvýšenie príspevku na bývanie
         do 31. júla 2003

ministrovi dopravy, pôšt a telekomunikácií
C.4.	presadzovať v maximálnej výške odvod dividend do príjmov štátneho rozpočtu v roku 2003 od akciovej spoločnosti Slovenské telekomunikácie a.s.
              do 31. júla 2003 

ministrom
predsedom ostatných ústredných orgánov štátnej správy SR
správcom ďalších rozpočtových kapitol
C.5.	predložiť na rokovanie Porady ekonomických ministrov všetky materiály predkladané na rokovanie vlády s rozpočtovými dôsledkami na verejné financie /výdavky, resp. príjmy/, vrátane materiálov s požiadavkami na čerpanie rezervy vlády
              do 31. decembra 2003
C.6.	nepožadovať ďalšie prostriedky nad rámec schváleného rozpočtu na rok 2003 v súvislosti s úlohami vyplývajúcimi z nového usporiadania miestnej štátnej správy, resp. procesu ďalšej decentralizácie verejnej správy /príp. oddlženia/
               do 31. decembra 2003 
C.7.	realizovať opatrenia na dodržanie stanoveného limitu výdavkov kapitoly
              do 31. decembra 2003

D.    zrušuje 
D.1.      úlohu č. 3 na mesiac máj 2003 „Správa o stave a vývoji verejných financií SR v roku 2002“ v uznesení vlády SR č. 1381 zo dňa 18.12.2002 k Plánu práce vlády SR.

Vykonajú:  podpredseda vlády a minister financií 
                   ministri
                   predsedovia ostatných ústredných orgánov štátnej správy SR
                   prednostovia krajských úradov
                   správcovia ďalších rozpočtových kapitol